Era-barraca-WEB	E era gojata, coma se siguesse hilant un capurèt, agarraue aguestes puntes sòltes dera sua memòria e tiraue e tiraue, rebrembant tot aquerò dera sua existéncia qu’auie relacion damb eth Tonet: eth prumèr còp que lo vedec, e era sua compassiua simpatia pes burles des filadores, qu’eth tenguie cap clin e timid, coma s’aguestes bruishes en volada l’inspirèssen pòur; dempús, es freqüents encontres en camin e es guardades fixes deth gojat, que semblauen voler dider-li bèra causa.